el el en el el el el el el el el el el en el el el el en el en en es en es tr en en el el el el el el el el el el el el el en en de el el el el el el el el el el el el en es el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
ΣΤΟΝ ΠΥΡΗΝΑ ΤΩΝ ΕΙΔΗΣΕΩΝ ΜΕ ΑΠΟΚΑΛΥΠΤΙΚΟ ΡΕΠΟΡΤΑΖ ΚΑΙ ΑΠΟΨΗ
Ο κ. Τσίπρας είπε ότι η κυβέρνηση γίνεται πλέον με τον ανασχηματισμό «κυβέρνηση της ακραίας δεξιάς» και τόνισε πως «η απόπειρα διεμβολισμού της δημοκρατικής και προοδευτικής παράταξης εξέπνευσε με τον πολιτικό εξευτελισμό και την αποπομπή του κ. Χρυσοχοΐδη και την ηχηρή άρνηση του Βαγγέλη Αποστολάκη». «Από δω και στο εξής θα δείχνετε αυτό που πραγματικά είστε. Η κυβέρνηση των πρωτοκλασάτων υπουργών του κ. Καρατζαφέρη, του ΛΑΟΣ. Η κυβέρνηση του κ. Βορίδη, του κ. Γεωργιάδη, του κ. Πλεύρη», ανέφερε. «Θα τον λουστείτε τον κ. Πλεύρη μέχρι τέλους», σχολίασε, αναφέροντας ότι επελέγη για τη θέση του υπουργού Υγείας «όχι απλά μονάχα ένας ακροδεξιός, ακραίος δεξιός που δεν έχει την παραμικρή σχέση με το αντικείμενο, αλλά που με δηλώσεις του το καλοκαίρι έλεγε ότι θεωρεί ότι δεν είναι δουλειά της κυβέρνησης να πείσει τον κόσμο να εμβολιαστεί και που με το ρατσιστικό μίσος του καλούσε σε απελάσεις οροθετικών γυναικών από την Αφρική».
Άσκησε κριτική στον πρωθυπουργό ότι την ώρα που η πανδημία φουντώνει ξανά, που τα σχολεία ανοίγουν με 25-30 μαθητές ανά τμήμα, με γιατρούς και νοσηλευτές στα όρια τους, που παραιτούνται γιατί δεν ενισχύσατε ούτε με μια πρόσληψη, όπως είπε, εκείνος «δήλωνε από τη Θεσσαλονίκη ότι όλα είναι υπό έλεγχο». Είπε ότι είναι μακριά από την αγωνία των πολιτών και ότι ο κ. Μητσοτάκης «δεν κυβερνά γι’ αυτούς». Δεν κυβερνά, είπε, γι’ αυτούς που κάηκε ο τόπος τους, που έμειναν εκτός ΑΕΙ, πολίτες και επιχειρηματίες που τρέμουν κάθε φορά που χτυπά το τηλέφωνο μήπως είναι η τράπεζα, τους νέους. Αντίθετα κυβερνά, προσέθεσε, γι’ αυτούς «που θέλουν να κάνουν μπίζνες στα καμένα, που θέλουν να πουλάνε πτυχία της δεκάρας», γι’ αυτούς «που θέλουν να πάρουν τα σπίτια και τις περιουσίες των Ελλήνων, με όχημα τον κομμένο και ραμμένο στα μέτρα τους πτωχευτικό νόμο που ψηφίσατε», για μια ελίτ «που θέλει να κερδοσκοπήσει ακόμα και πάνω στο μόχθο και τους κόπους μιας ζωής των πιο μορφωμένων και σκληρά εργαζόμενων γενιών αυτού του τόπου».
Σημείωσε ότι το ασφαλιστικό νομοσχέδιο είναι απόδειξη ότι «αυτές τις γενιές έχετε βάλει στο μάτι». «Έχετε καταργήσει το 8ωρο. Έχετε διαλύσει την Επιθεώρηση Εργασίας. Έχετε ακυρώσει την ισχύ των Συλλογικών Διαπραγματεύσεων. Έχετε καταδικάσει 20ρηδες και 30ρηδες να δουλεύουν απλήρωτες υπερωρίες για μισθούς πείνας. Και τώρα έρχεστε να ισχυριστείτε ότι το να παίξετε τους κόπους ολόκληρου του εργασιακού τους βίου στον τζόγο του επενδυτικού κινδύνου, αποτελεί πράξη ανάσχεσης της δημογραφικής γήρανσης», σημείωσε.
Ο κ. Τσίπρας υποστήριξε ότι η χώρα «κατάφερε το 2016 να αποκτήσει επιτέλους ένα βιώσιμο ασφαλιστικό σύστημα, με όλες τις αδυναμίες του, αλλά βιώσιμο» και πως «το 2018 επιβεβαιώθηκε και από την Ευρωπαϊκή Επιτροπή ότι η Ελλάδα έχει διαμορφώσει ένα οικονομικά βιώσιμο και κοινωνικά αποτελεσματικό Σύστημα Κοινωνικής Ασφάλισης στην Ελλάδα, που αντιμετωπίζει πλήρως, μεσοπρόθεσμα και μακροπρόθεσμα τις επιπτώσεις της δημογραφικής γήρανσης». Προσέθεσε επίσης ότι πριν από 1,5 χρόνο η κυβέρνηση της ΝΔ έφερε στη Βουλή αναλογιστική μελέτη, που αποδείκνυε τη βιωσιμότητα και πως ο τότε αρμόδιος υπουργός κ. Βρούτσης τόνισε ότι έλαβε σχετική έγκριση από την ΕΕ, που επιβεβαίωσε τη βιωσιμότητα του ασφαλιστικού συστήματος έως το 2070. «Μήπως τώρα λέτε ψέματα εσείς κ. Χατζηδάκη; Είναι ορθές οι μελέτες που έφερε στη Βουλή τον Φεβρουάριο του 2020 ο κ.Βρούτσης ή οι μελέτες που φέρνετε σήμερα εσείς κ.Χατζηδάκη; Ποιος έχει τελικά δίκιο, ο καθηγητής Τσακλόγλου που συνέταξε τότε εκείνη τη “Μελέτη Επάρκειας Συντάξεων” ή ο υπουργός Τσακλόγλου που σήμερα διαψεύδει στην πράξη τον ίδιο του τον εαυτό;», ρώτησε.
Ο πρόεδρος του ΣΥΡΙΖΑ τόνισε ότι δεν είναι η βιωσιμότητα το πρόβλημα αλλά «ο ιδεολογικός φανατισμός και τα συμφέροντα που θέλει να εξυπηρετήσει η κυβέρνηση». Ανέφερε ότι «την ώρα που οι νεοφιλελεύθερες συνταγές διαψεύδονται σε όλον τον πλανήτη, εσείς επιλέγετε να κινηθείτε αντίστροφα», «να μας στείλετε ξανά καρφί στο γκρεμό» και «να βάλετε σε κίνδυνο όχι μόνο την ασφάλιση των πολιτών αλλά τη βιωσιμότητα των ταμείων του κράτους».
Σημείωσε ότι η επιχειρούμενη αλλαγή του ασφαλιστικού «δεν εγκυμονεί μόνο δυνητικούς κινδύνους αλλά και βεβαιωμένες ζημίες και μάλιστα, σύμφωνα με μετριοπαθείς υπολογισμούς ζημιές που κυμαίνονται με βάση τις δικές σας εκτιμήσεις, από 56 έως και πάνω από 70 δισ.». Είπε ότι πρόκειται για μαύρη τρύπα που θα διευρύνει το ήδη επιβαρυμένο δημόσιο χρέος. Απαντώντας στο επιχείρημα ότι αυτή θα καλυφθεί με ετήσια καταβολή του 0,5% του ΑΕΠ, «δηλαδή περίπου ενός δισ.», σημείωσε ότι αυτό είναι το ποσό που η κυβέρνηση ΣΥΡΙΖΑ «είχε δεσμεύσει και θεσμοθετήσει για να ενισχύει σε ετήσια βάση τους συνταξιούχους με τη χορήγηση ως μόνιμης της 13ης σύνταξης». Προσέθεσε ότι αυτό το ποσό η κυβέρνηση της ΝΔ μετά την εκλογή της -«και επιχειρώντας ο κ. Βρούτσης να κρατήσει τα προσχήματα όταν καταργούσατε τη 13η σύνταξη»- είχε προβλέψει να κατευθύνεται ως κοινωνικό μέρισμα στους χαμηλόμισθους. «Ένα δισ. το χρόνο, που θα πήγαινε στους συνταξιούχους, τώρα θα πηγαίνει για να καλύψει τη τρύπα μιας παντελώς αχρείαστης και πολλαπλώς επικίνδυνης μεταρρύθμισης», υπογράμμισε, προσθέτοντας ότι μάλιστα θα υπολείπεται κατά πολύ για να καλύψει το κόστος, το οποίο θα κληθεί να πληρώσει «για άλλη μια φορά ο ασφαλισμένος με τις εισφορές του ή ο φορολογούμενος με τους φόρους του».
Πηγή: ΑΠΕ – ΜΠΕ
Μπορεί να σας ενδιαφέρει
Πέμπτη 29 Σεπτεμβρίου 2022
Δημοσκόπηση Metron Analysis: Στις 8,4 μονάδες η διαφορά ΝΔ – ΣΥΡΙΖΑ
Πέμπτη 29 Σεπτεμβρίου 2022
Δείπνο στην Φον ντερ Λάιεν θα παραθέσει ο πρωθυπουργός
Πέμπτη 29 Σεπτεμβρίου 2022
Μητσοτάκης για νέα επένδυση της Google: «Θα φέρει 2 δισ. ευρώ ως το 2030 και 20.000 νέες θέσεις εργασίας στην χώρα»
Πέμπτη 29 Σεπτεμβρίου 2022
«Τα σύνορά μας έχουν γαλάζιο χρώμα και όχι γκρίζο»- Μήνυμα Μητσοτάκη μπροστά από την πυραυλάκατο «Βλαχάκος»
Κεραμέως: «Απόλυτη προτεραιότητα η εξωστρέφεια των ελληνικών Πανεπιστημίων»
Συνάντηση Μητσοτάκη με την αντιπρόεδρο της Ευρωπαϊκής Επιτροπής Βιέρα Γιούροβα
Λοβέρδος: «Ενήργησε με δόλο η Τουλουπάκη – Ο Κουρουμπλής έβλαψε το Δημόσιο»
Τουρκία: Ο Ερντογάν προτρέπει την κεντρική τράπεζα να προχωρήσει σε περαιτέρω μείωση επιτοκίων
Μπακογιάννης: Η ενεργειακή κρίση συνιστά απειλή και για τη Δημοκρατία
Αναβλήθηκε η συνάντηση Μητσοτάκη – Von Der Leyen
Τα πρωτοσέλιδα των εφημερίδων
Μπορεί να σας ενδιαφέρει
Τσίπρας σε Επίτροπο: «Ανησυχώ για υποκλοπές και κράτος Δικαίου»- Οικονόμου: «Κατηγορεί τη χώρα»
Πλεύρης: «Δίνουμε καθημερινή μάχη για την ενίσχυση του ΕΣΥ και την πανδημία»
Μελόνι: «Μην πιστεύετε τα ψέματα που κυκλοφορούν – Η κυβέρνηση θα είναι υψηλού επιπέδου»
Νέες απειλές Ερντογάν κατά ΗΠΑ: «Η άρση του εμπάργκο όπλων στην Κύπρο δεν θα μείνει αναπάντητη»
ΠΑΣΟΚ-ΚΙΝΑΛ: «Η δημοσιονομική πολιτική της κυβέρνησης εκτός από αναποτελεσματική, είναι και βαθιά άδικη»
ΕΟΔΥ: 80 τα επιβεβαιωμένα κρούσματα ευλογιάς των πιθήκων
Nord Stream: «Η διαρροή αερίου πιθανόν να σταματήσει την Δευτέρα», σύμφωνα με την διαχειρίστρια εταιρεία
«Φρένο τιμής φυσικού αερίου», ανακοίνωσε ο Σολτς – Στα 150-200 δισ. το κόστος του μέτρου
«Άδειασε» τον Κυρανάκη ο Οικονόμου για το «δεν μας φταίει πλέον ο ΣΥΡΙΖΑ για την ανομία στα ΑΕΙ»
Συμφωνία ΔΕΠΑ- TotalEnergies για προμήθεια LNG τον χειμώνα- Δύο πλοία κάθε μήνα στην Ελλάδα
Πολυτεχνειούπολη: Διαθεσιμότητα και ΕΔΕ για τη δόκιμη αστυνομικό
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά γιαννης οικονομου εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία